A Bizottság határozata

(1998. június 17.)

a páneurópai integrált szolgálatatású digitális hálózatnak (ISDN) alaphozzáférésére vonatkozó közös műszaki szabályokról (1. módosítás)

(az értesítés a C(1998) 1607. számú dokumentummal történt)

(EGT vonatkozású szöveg)

(98/515/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a távközlő végberendezésekről és a műholdas földiállomás-berendezésekről, valamint a megfelelőségük kölcsönös elismeréséről szóló, 1998. február 12-i 98/13/EK európai parlamenti és tanácsi irányelvre [1],

mivel a Bizottság elfogadta a közös műszaki szabályokat igénylő végberendezések típusazonosítására vonatkozó intézkedést, és ehhez kapcsolódóan megállapította a szabályozás hatályát;

mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;

mivel annak érdekében, hogy a gyártók piacra jutásának folyamatosságát biztosítani lehessen, átmeneti szabályokra van szükség a 97/346/EK bizottsági határozat [2] rendelkezései szerint engedélyezett készülékek tekintetében;

mivel az e határozatban elfogadott közös műszaki szabályok összhangban vannak az ACTE állásfoglalásával,

ELFOGADTA EZT A HATÁROZATOT:

1. cikk

(1) Ezt a határozatot az olyan végberendezésekre kell alkalmazni, amelyek nyilvános távközlő hálózathoz csatlakoztathatók és a 2. cikk (1) bekezdésében meghatározott harmonizált szabvány hatálya alá tartoznak.

(2) Ez a határozat az olyan végberendezések műszaki jellemzőire, elektromos- és mechanikai interfész-követelményeire, valamint hozzáférés-ellenőrzési protokolljára vonatkozóan állapít meg közös műszaki szabályokat, amelyek T, illetve együttes S és T vonatkoztatási ponthoz történő csatlakozásra szolgálnak, és amelyeket gyártójuk vagy annak képviselője erre a célra szánt, egy nyilvános távközlő hálózat valamely interfészéhez való alaphozzáférés lehetővé tétele érdekében mint a páneurópai ISDN (Euro-ISDN) alaphozzáférési vonatkoztatási pontjaként.

2. cikk

(1) A közös műszaki szabályok tartalmazzák a harmonizált szabványt, amelyet az illetékes szabványügyi szerv a 98/13/EK irányelv 5. cikkének c), d) és f) pontjában emlí tettalapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.

(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályoknak, teljesítik a 98/13/EK irányelv 5. cikkének a) és b) pontjában említett alapvető követelményeket, és teljesítik az összes egyéb vonatkozó irányelv, különösen a 73/23/EGK [3] és 89/336/EGK [4] tanácsi irányelv követelményeit.

3. cikk

A 98/13/EK irányelv 10. cikkében említett eljárások végrehajtására kijelölt bejelentett szervek az e határozat 1. cikke (1) bekezdésének hatálya alá tartozó végberendezések tekintetében a mellékletben említett harmonizált szabványt e határozat hatályba lépését követően alkalmazzák, vagy biztosítják annak alkalmazását.

4. cikk

(1) A 97/346/EK határozat 1998. május 20-i hatállyal hatályát veszti.

(2) A Bizottság 94/797/EK határozata [5] 1998. május 20-i hatállyal hatályát veszti.

(3) A 94/797/EK és 97/346/EK határozatnak megfelelően engedélyezett végberendezések továbbra is forgalmazhatók a piacon és üzembe helyezhetők.

5. cikk

Ennek a határozatnak a tagállamok a címzettjei.

Kelt Brüsszelben, 1998. június 17-én.

a Bizottság részéről

Martin Bangemann

a Bizottság tagja

[1] HL L 74., 1998.3.12., 1. o.

[2] HL L 148., 1997.6.6., 19. o.

[3] HL L 77., 1973.3.26., 29. o.

[4] HL L 139., 1989.5.23., 19. o.

[5] HL L 329., 1994.12.20., 14. o.

--------------------------------------------------

MELLÉKLET

Hivatkozás a vonatkozó harmonizált szabványra

Az e határozat 2. cikkében említett harmonizált szabvány a következő:

Integrated Services Digital Network (ISDN);

Attachment requirements for terminal equipment to connect to an ISDN using ISDN basic access [Integrált szolgáltatású digitális hálózat (ISDN); ISDN-hez történő kapcsolódás végberendezés-csatlakoztatási követelményei, ISDN alaphozzáférés felhasználásával]

ETSI

Európai Távközlési Szabványügyi Intézet

ETSI Titkárság

az 1997. decemberi TBR 3/A1-el módosított TBR 3 – 1995. november

(az előszó kivételével)

Kiegészítő információ

Az Európai Távközlési Szabványügyi Intézet a 83/189/EGK tanácsi irányelv [1] szerint elismert szervezet.

A fent említett harmonizált szabvány a 83/189/EGK irányelv vonatkozó eljárása alapján kiadott megbízásnak megfelelően készült.

A fentiekben említett harmonizált szabvány teljes szövege az alábbi címen szerezhető be:

Európai Távközlési Szabványügyi Intézet (European Telecommunications Standards Institute) 650, route des Lucioles F–06921 Sophia Antipolis Cedex | Európai Közösségek Bizottsága (Commission of the European Communities) DG XIII/A/2 – (BU 31, 1/7) Rue de la Loi/Wetstraat 200 B–1049 Brussels |

vagy bármely egyéb, az ETSI-szabványok rendelkezésre bocsátásáért felelős szervezetnél, amelyek listája a www.ispo.cec.be internetcímen érhető el.

[1] HL L 109., 1983.4.26, 8. o.

--------------------------------------------------